
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


31 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2668 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αναθεώρηση Άδειας λειτουργίας Μονάδας Φρο¬ 
ντίδας Ηλικιωμένων μη κερδοσκοπικού χαρακτή¬ 
ρα (Μ.Φ.Η.-Μ.Κ.) με την επωνυμία: «ΣΕΛΙΒΕΙΟ ΓΗ- 
ΡΟΚΟΜΕΙΟ ΜΕΣΟΛΟΓΓΙΟΥ». 

2 Ίδρυση εργαστηρίου με τίτλο: «Εργαστήριο Λει¬ 
τουργικών Μελετών» στο Τμήμα Ποιμαντικής και 
Κοινωνικής Θεολογίας της Θεολογικής Σχολής 
του Αριστοτελείου Πανεπιστημίου Θεσσαλονίκης 
και καθορισμός του εσωτερικού κανονισμού του. 

ΔΙΟΡΘΩΣΕΙΣ ΣΦΑΛΜΑΤΩΝ 

3 Διόρθωση σφάλματος στην 7234/05.04.17 δι- 
απιστωτική πράξη Διοικητή του Γ.Ν.Ν.Θ.Α. «Η 
ΣΩΤΗΡΙΑ», που δημοσιεύθηκε στο ΦΕΚ 1894/ 
01.06.2017 τ.Β'. 


ΑΠΟΦΑΣΕΙΣ 

Αριθμ. 190780/4513 (1) 

Αναθεώρηση Άδειας λειτουργίας Μονάδας Φρο¬ 
ντίδας Ηλικιωμένων μη κερδοσκοπικού χαρακτή¬ 
ρα (Μ.Φ.Η.-Μ.Κ.) με την επωνυμία: «ΣΕΛΙΒΕΙΟ ΓΗ¬ 
ΡΟΚΟΜΕΙΟ ΜΕΣΟΛΟΓΓΙΟΥ». 

Η ΑΝΤΙ ΠΕΡΙΦΕΡΕΙ ΑΡΧΗΣ ΠΕΡΙΦΕΡΕΙΑΚΗΣ 
ΕΝΟΤΗΤΑΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

α. Τις διατάξεις: 

1 .Του ν. 2345/1995,«Οργανωμένες υπηρεσίες παροχής 
προστασίας από φορείς κοινωνικής πρόνοιας και άλλες 
διατάξεις», (Α'213). 

2. Του ν. 2690/1999, «Κύρωση του Κώδικα Διοικητικής 
Διαδικασίας και άλλες διατάξεις», (Α'45). 

3. Του ν. 3852/2010,«Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης», (Α'87). 


4. Του ν. 3861/2010, «Ενίσχυση της Διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
(ΑΊ12). 

5. Του ν.δ. 162/1973 περί μέτρων προστασίας υπερη¬ 
λίκων και χρονίως πασχόντων, (Α'227). 

6. Του β.δ. 598/1964, περί έγκρισης σύστασης κοι¬ 
νωφελούς ιδρύματος με την επωνυμία «Πτωχοκομείον 
Μεσολογγίου», (ΑΊ 71). 

7. Του π.δ. 132/2010, «Οργανισμός της Περιφέρειας 
Δυτικής Ελλάδας», (Α'225), όπωςτροποποιήθηκε με την 
αριθμ. 248595/27.12.2016 απόφαση Γενικού Γραμματέα 
Αποκεντρωμένης Διοίκησης Πελοποννήσου, Δυτικής Ελ¬ 
λάδας και Ιονίου, (Β'4309). 

8. Της αριθμ. οικ.2824/11.09.1979 απόφασης Υπουρ¬ 
γού Κοινωνικών Υπηρεσιών περί του τρόπου συγκρό¬ 
τησης των Επιτροπών γνωματεύσεως για έκδοση αδει¬ 
ών ίδρυσης και λειτουργίας ιδιωτικών επιχειρήσεων 
περίθαλψης υπερηλίκων και από κινητική αναπηρία 
ανιάτως πασχόντων ατόμων, όπως τροποποιήθηκε με 
την αριθμ. Γ3/3142/16.10.1982 Υπουργική απόφαση 
(ΒΊ044). 

9. Των αριθμ. Π4β/οικ.3176/06.06.1996, (Β'455) και 
αριθμ. Π4β/οικ.4690/30.08.1966, (Β'833) αποφάσεων 
Υπουργού Υγείας Πρόνοιας περί των προϋποθέσεων 
ίδρυσης και λειτουργίας Μονάδων Φροντίδας Ηλικιω¬ 
μένων (Μ.Φ.Η.) από ιδιώτες κερδοσκοπικού χαρακτήρα 
και Μ.Φ.Η. μη κερδοσκοπικού χαρακτήρα αντίστοιχα, 
όπως τροποποιήθηκαν και συμπληρώθηκαν. 

10. Των παρ. 2 και 3 του άρθρου 3 της αριθμ. ΠΙγ/οικ. 
81551/25.06.2007 απόφασης Υφυπουργού Υγείας και 
Κοινωνικής Αλληλεγγύης (ΒΊ136). 

11. Της αριθμ. ΠΙγ/οικ. 129673/28.09.2009 απόφασης 
Υπουργού Υγείας και Κοινωνικής Αλληλεγγύης (Β'2190) 
όπως τροποποίησε και συμπλήρωσε την αριθ. ΠΙγ/οικ. 
81551/2007 απόφαση Υφυπουργού Υγείας και Κοινωνι¬ 
κής Αλληλεγγύης (ΒΊ 136). 

12. Της αριθμ. Π1 γ/οικ.80794/2011 απόφασης Υπουρ¬ 
γού Υγείας και Κοινωνικής Αλληλεγγύης (ΒΊ 736) όπως 
τροποποίησε και συμπλήρωσε την αριθμ. ΠΙγ/οικ. 
81551/2007 απόφαση Υπουργού Υγείας Πρόνοιας 
(ΒΊ 136) και την αριθμ. Π1γ/οικ.129673/2009 απόφαση 
Υπουργού Υγείας Πρόνοιας (Β'2190). 

13. Της αριθμ. ΠΙγ/Γ.Ποικ.123831/09.11.2011 κοινής 
απόφασης Υπουργών Διοικητικής Μεταρρύθμισης και 
Ηλεκτρονικής Διακυβέρνησης-Οικονομικών - Υγείας και 
Κοινωνικής Αλληλεγγύης, (Β'2661). 

14. Της αριθμ. 25Λ/ΙΙ/2012 απόφασης (Β'2618) της Επι¬ 
τροπής Ανταγωνισμού περί γνωμοδότησης βάσει του 
άρθρου 23 του ν. 3959/2011 επί του αιτήματος εξαίρεσης 
από τις διατάξεις του ν. 3919/2011 - Αρχή της επαγγελ¬ 
ματικής Ελευθερίας, κατάργηση αδικαιολόγητων περιο¬ 
ρισμών στην πρόσβαση και άσκηση επαγγελμάτων για 
τη διατήρηση του συστήματος αδειοδότησης σε προ- 
νοιακές δομές αρμοδιότητας του Υπουργείου Υγείας και 
Κοινωνικής Αλληλεγγύης. 

15. Της αριθμ. 332693/4863/31.01.2017 απόφασης 
Περιφερειάρχη Δυτικής Ελλάδας περί τοποθέτησης 
προϊσταμένων Διευθύνσεων της Περιφέρειας Δυτικής 
Ελλάδας, με ΑΔΑ:ΩΦΩ47Λ6-7ΛΚ. 

16. Της αριθμ. 6302/60/09-01-2017 απόφασης Περι¬ 
φερειάρχη Δυτικής Ελλάδας περί μεταβίβασης αρμοδι¬ 
οτήτων στους άμεσα εκλεγμένους Αντιπεριφερειάρχες 
της Περιφέρειας Δυτικής Ελλάδας, (Β'211). 

17. Της αριθμ. οικ.44488/495/15.02.2017 απόφασης 
Αντιπεριφερειάρχη Περιφερειακού Συντονισμού και Δι¬ 
οίκησης περί τοποθέτησης προϊσταμένων Τμημάτων της 
Περιφέρειας Δυτικής Ελλάδας με ΑΔΑ: 7ΛΔ77Λ6-ΗΣ5. 

18. Της αριθμ. 1468/Α.Σ 1048/2006 απόφασης Νο¬ 
μαρχιακής Αυτοδιοίκησης Αιτωλοακαρνανίας με την 
οποία χορηγήθηκε άδεια ίδρυσης Μονάδας Φροντίδας 
Ηλικιωμένων με την επωνυμία ΣΕΛΙΒΕΙΟ ΓΗΡΟΚΟΜΕΙΟ 
ΜΕΣΟΛΟΓΓΙΟΥ. 

19. Της αριθμ. 4620/Α.Σ 2095/2006 απόφασης Ν.Α. 
Αιτωλοακαρνανίας χορήγησης άδειας λειτουργίας 
Μονάδας Φροντίδας Ηλικιωμένων μη κερδοσκοπι¬ 
κού χαρακτήρα όπως τροποποιήθηκε με την αριθμ. 
ΔΠγ/3583/2009 απόφαση Ν.Α. Αιτωλοακαρνανίας 
«Τροποποίηση άδειας λειτουργίας ΣΕΛΙΒΕΙΟΥ Γηροκο¬ 
μείου Μεσολογγίου» και αναθεωρήθηκε με την αριθμ. 
179622/4110/2015 απόφαση Αντιπεριφερειάρχη Περι¬ 
φερειακής Ενότητας Αιτωλοακαρνανίας, (Β' 1535). 

20. Του άρθρου 1 του Κανονισμού Εσωτερικής Υπη¬ 
ρεσίας του ιδρύματος σύμφωνα με τις οποίες το «Πτω- 
χοκομείο Μεσολογγίου» μετονομάστηκε σε ΣΕΛΙΒΕΙΟ 
ΓΗΡΟΚΟΜΕΙΟ ΜΕΣΟΛΟΓΓΙΟΥ. 

β. Την από 22-06-2017 αίτηση του ΣΕΛΙΒΕΙΟΥ ΓΗ¬ 
ΡΟΚΟΜΕΙΟΥ ΜΕΣΟΛΟΓΓΙΟΥ δια της διευθύντριας του 
φορέα, για αναθεώρηση της άδειας λειτουργίας, λόγω 
νέας τροποποίησης του εσωτερικού κανονισμού και το 
αριθμ. 935/11-07-2017 έγγραφο του φορέα στο οποίο 
αναφέρονται οι λόγοι ανάγκης τροποποίησης του εσω¬ 
τερικού κανονισμού. 

γ.Το αριθμ. 138/2017 Πρακτικό της Διοικούσας Επιτρο- 
πήςτου ΣΕΛΙΒΕΙΟΥ Γηροκομείου Μεσολογγίου σύμφωνα 
με το οποίο το Διοικητικό Συμβούλιο αποφάσισε ομόφω¬ 
να, για τους λόγους που περιγράφονται σε αυτό και για 
την πλήρη εναρμόνιση με το άρθρο 3, α) την τροποποί¬ 
ηση του Εσωτερικού Κανονισμού ως προς το άρθρο 16 
«Ποιοι τρόφιμοι γίνονται δεκτοί» και συγκεκριμένα την 
απαλοιφή της λέξης «αυτοεξυπηρετούμενοι» και την δια¬ 
μόρφωσή του ως εξής: «Στο ίδρυμα γίνονται δεκτοί προς 


περίθαλψη και ενδιαιτώνται σ' αυτό, γέροντες αμφότε- 
ρων των φύλων, οι οποίοι είναι ανίκανοι προς εργασία, 
οι οποίοι είναι εγγεγραμμένοι στα μητρώα του Δήμου 
Μεσολογγίου ή των όμορων δήμων. Ωσαύτως γίνονται 
δεκτοί ως τρόφιμοι και ετεροδημότες, εφόσον υπάρχουν 
κενές θέσεις. Επίσης εφόσον υφίστανται κενές κλίνες, 
διαθέσιμο προσωπικό και οικονομικές δυνατότητες δύ- 
ναται να εγκριθεί η εισαγωγή και εύπορων γερόντων 
ή γραιών επί τη καταβολή τροφείων ή επί εκχωρήσει 
στο Ίδρυμα περιουσιακών στοιχείων του αιτούντος. Το 
αντίτιμο των τροφείων κανονίζεται εκάστοτε υπό του 
Διοικητικού Συμβουλίου κατά περίπτωση και αναλόγως 
των εισοδημάτων του τροφίμου», και β) την κατάργηση 
ολόκληρου του άρθρου 17 που αναφέρονταν στις οι¬ 
κονομικές υποχρεώσεις των εισαχθέντων στο ίδρυμα. 
0 εσωτερικός κανονισμός του Σελιβείου απαρτίζεται 
πλέον από είκοσι τρία (23) άρθρα αντί είκοσι τέσσερα 
(24) που περιλάμβανε πριν την κατάργηση του άρθρου 
17, αποφασίζουμε: 

Την αναθεώρηση της αριθμ. 4620/Α.Σ. 2095/2006 
άδειας λειτουργίας Μονάδας Φροντίδας Ηλικιωμένων 
του Νομικού Προσώπου Ιδιωτικού Δικαίου μη κερδο¬ 
σκοπικού χαρακτήρα με την επωνυμία ΣΕΛΙΒΕΙΟ ΓΗΡΟ¬ 
ΚΟΜΕΙΟ ΜΕΣΟΛΟΓΓΙΟΥ, όπως αναθεωρήθηκε με την 
αριθμ. 49510/1571/07-03-2017 απόφαση Αντιπεριφε- 
ρειάρχη Αιτωλοακαρνανίας (Β Ί 073), λόγω αλλαγής του 
εσωτερικού του κανονισμού ως προς το άρθρο 16 όπου 
απαλείφεται η λέξη «αυτοεξυπηρετούμενοι» και ως προς 
το άρθρο 17 το οποίο καταργείται. 

Η άδεια λειτουργίας διαμορφώνεται ως εξής: Η συ¬ 
νολική δυναμικότητα παραμένει στις 56 κλίνες και όλες 
προορίζονται για μη αυτοεξυπηρετούμενους-χρονίως 
πάσχοντες. 

Εγκρίνεται η νέα τροποποίηση του εσωτερικού κανο¬ 
νισμού με σύνολο άρθρων είκοσι τρία (23). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 17 Ιουλίου 2017 
Η Αντιπεριφερειάρχης 
ΧΡΙΣΤΙΝΑ ΣΤΑΡΑΚΑ 


Αριθμ. 18384 _ (2) 

Ίδρυση εργαστηρίου με τίτλο: «Εργαστήριο Λει¬ 
τουργικών Μελετών» στο Τμήμα Ποιμαντικής 
και Κοινωνικής Θεολογίας της Θεολογικής Σχο¬ 
λής του Αριστοτελείου Πανεπιστημίου Θεσσα¬ 
λονίκης και καθορισμός του εσωτερικού κανο¬ 
νισμού του. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

Ί.Τις διατάξεις: 

α) Του άρθρου 7 παρ. 5 του ν. 1268/1982 (ΦΕΚ 87/ 
τ.Α /16-7-1982) «Για τη δομή και λειτουργία των Ανω- 
τάτων Εκπαιδευτικών Ιδρυμάτων» όπως τροποποιήθη- 







Τεύχος Β' 2668/31.07.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


27535 


κε με το άρθρο 48 παρ. 2 του ν. 1404/1983 (ΦΕΚ 173/ 
τ.Α724-11-1983) «Δομή και λειτουργία των Τεχνολο¬ 
γικών Εκπαιδευτικών Ιδρυμάτων» και αντικαταστά- 
θηκε με την περ. γ' της παρ. 22 του άρθρου 13 του ν. 
3149/2003 (ΦΕΚ 141 /τ.Α710-6-2003) «Εθνική Βιβλι¬ 
οθήκη της Ελλάδας, Δημόσιες Βιβλιοθήκες και άλλες 
διατάξεις». 

β) Του άρθρου 4 παρ. 1 εδ. γ του ν. 2083/1992 (ΦΕΚ 
159/τΑ'/21 -9-1992) «Εκσυγχρονισμός της Ανωτάτης Εκ¬ 
παίδευσης». 

γ) Των άρθρων: 5 παρ. 2 εδ. γ και 80 παρ. 5α του 
ν. 4009/2011 (ΦΕΚ 195/τΑ76-9-2011) «Δομή, λειτουργία, 
διασφάλιση της ποιότητας των σπουδών και διεθνοποίη¬ 
ση των ανώτατων εκπαιδευτικών ιδρυμάτων», όπως έχει 
τροποποιηθεί και ισχύει. 

δ)Του άρθρου 60τουν. 4386/2016 (83/τ.Α711-5-2016) 
«Ρυθμίσεις για την έρευνα και άλλες διατάξεις», με το 
οποίο αντί καταστάθηκε το άρθρο 96 του ν. 4310/2014 
(258/τ.Α78-12-2014) «Έρευνα, Τεχνολογική Ανάπτυξη 
και Καινοτομία και άλλες διατάξεις». 

ε) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/ 
Τ.Α722-4-2005). 

2. Το γεγονός ότι δεν έχει εκδοθεί μέχρι σήμερα ο 
Οργανισμός του Αριστοτελείου Πανεπιστημίου Θεσ¬ 
σαλονίκης σύμφωνα με τις διατάξεις του άρθρου 5 του 
ν. 4009/2011 (ΦΕΚ 195/τ.Α76-9-2011) όπως αυτός ισχύει. 

3. Τις διατάξεις του π.δ. 98/2013 (ΦΕΚ 134/τ.Α7 
5-6-2013): «Κατάργηση του Γενικού Τμήματος, μεταφορά 
έδρας τμήματος και ίδρυση-συγκρότηση, μετονομασία 
και ανασυγκρότηση Σχολών στο Αριστοτέλειο Πανεπι¬ 
στήμιο Θεσσαλονίκης», διόρθωση σφάλματος μετο ΦΕΚ 
140/τ.Α711-6-2013. 

4. Την με αριθμό 119647/Ζ1 /20-7-2016 εγκύκλιο «Δι¬ 
αδικασία ίδρυσης, μετονομασίας κ.λπ. Εργαστηρίων, 
Κλινικών, Μουσείων και λοιπών μονάδων και μετονο¬ 
μασίας κ.λπ. των εσωτερικών κανονισμών αυτών» του 
Υπουργείου Παιδείας, Έρευνας και Θρησκευμάτων. 

5. Τη σύμφωνη γνώμη της Κοσμητείας της Θεολογικής 
Σχολής του Αριστοτελείου Πανεπιστημίου Θεσσαλονίκης 
(συνεδρίαση με αριθμό 222/15-3-2017). 

6. Τη σύμφωνη γνώμη της Συνέλευσης του Τμήματος 
Ποιμαντικής και Κοινωνικής Θεολογίας της Θεολογικής 
Σχολής του Αριστοτελείου Πανεπιστημίου Θεσσαλονίκης 
(συνεδρίαση με αριθμό 573/16-12-2016). 

7. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

7.1. Τον ορισμό Επιτροπής για την ίδρυση και λει¬ 
τουργία έργα στη ρίων-κλινικών στο ΑΠΘ (συνεδρίαση 
με αριθμό 2911/24-6-2015) και 

7.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

8. Την από 16-12-2016 έκθεση σκοπιμότητας ίδρυσης 
του εργαστηρίου με τίτλο: «Εργαστήριο Λειτουργικών 
Μελετών» στο Τμήμα Ποιμαντικής και Κοινωνικής Θεο¬ 
λογίας της Θεολογικής Σχολής του Αριστοτελείου Πανε¬ 
πιστημίου Θεσσαλονίκης. 


9. Τη θετική εισήγηση της Επιτροπής για την ίδρυση 
και λειτουργία εργαστηρίων-κλινικών στο ΑΠΘ (συνεδρί¬ 
αση με αριθμό 10/15-5-2017) για την ίδρυση του εργα¬ 
στηρίου με τίτλο: «Εργαστήριο Λειτουργικών Μελετών» 
στο Τμήμα Ποιμαντικής και Κοινωνικής Θεολογίας της 
Θεολογικής Σχολής του Αριστοτελείου Πανεπιστημίου 
Θεσσαλονίκης. 

10. Την απόφαση της Συγκλήτου του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
2942/24-5-2017) για την έγκριση ίδρυσης εργαστηρί¬ 
ου με τίτλο: «Εργαστήριο Λειτουργικών Μελετών» στο 
Τμήμα Ποιμαντικής και Κοινωνικής Θεολογίας της Θε- 
ολογικής Σχολής του Αριστοτελείου Πανεπιστημίου 
Θεσσαλονίκης. 

11. Ότι το Εργαστήριο που ιδρύεται με την παρού¬ 
σα πράξη του Πρύτανη θα λειτουργεί αποκλειστικά με 
ίδιους πόρους και δεν θα βαρύνει τον προϋπολογισμό 
του Αριστοτελείου Πανεπιστημίου Θεσσαλονίκης, απο¬ 
φασίζουμε: 

Την ίδρυση εργαστηρίου με τίτλο: «Εργαστήριο Λει¬ 
τουργικών Μελετών» στοΤμήμα Ποιμαντικής και Κοινω¬ 
νικής Θεολογίας της Θεολογικής Σχολής του Αριστοτε- 
λείου Πανεπιστημίου Θεσσαλονίκης και τον καθορισμό 
του εσωτερικού του κανονισμού. 

Άρθρο 1 

Ίδρυση 

Ιδρύεται στοΤμήμα Ποιμαντικής και Κοινωνικής Θε¬ 
ολογίας της Θεολογικής Σχολής του Αριστοτελείου Πα¬ 
νεπιστημίου Θεσσαλονίκης εργαστήριο με τίτλο: «Εργα¬ 
στήριο Λειτουργικών Μελετών». 

Το «Εργαστήριο Λειτουργικών Μελετών» εξυπηρετεί 
εκπαιδευτικές, ερευνητικές και διδακτικές ανάγκες στα 
γνωστικά αντικείμενα της Λειτουργικής και των συναφών 
κλάδων, όπως αυτά θεραπεύονται στονΤομέα Λατρείας, 
Αρχαιολογίας και Τέχνης του Τμήματος Ποιμαντικής και 
Κοινωνικής Θεολογίας της Θεολογικής Σχολής του ΑΠΘ. 
Ειδικότερα, η Λειτουργική αποτελεί την επιστήμη που 
μελετά την ιστορία, θεολογία, τελεστική πράξη, λειτουρ¬ 
γική ευταξία και τις πηγές της λειτουργικής παραδόσεως 
της Ορθόδοξης Εκκλησίας, από την αποστολική εποχή 
έως σήμερα, και εκτείνεται στους συναφείς κλάδουςτης 
αγιολογίας, της υμνολογίας, της χριστιανικής αρχαιολο¬ 
γίας και τέχνης, της αισθητικής της λατρείας, της ομιλη¬ 
τικής, της βυζαντινής μουσικολογίας και ψαλτικής και 
της διαχείρισης πολιτισμικού, εκκλησιαστικού αγαθού 
(ναοδομία, αγιογραφία, συντήρηση, προστασία, τεκμη¬ 
ρίωση και προβολή). 

Άρθρο 2 

Εσωτερικός Κανονισμός 

Η λειτουργία του Εργαστηρίου διέπεται από τον πα¬ 
ρόντα Εσωτερικό Κανονισμό, όπως αναλύεται στα πα¬ 
ρακάτω άρθρα. 

Άρθρο 3 

Αποστολή-Σκοπός-Τομείς Δραστηριότητας 

Το «Εργαστήριο Λειτουργικών Μελετών» έχει ως απο¬ 
στολή: 

Ι.Την κάλυψη, επικουρικά, σε προπτυχιακό και μετα¬ 
πτυχιακό επίπεδο, των διδακτικών, φροντιστηριακών 
και ερευνητικών αναγκών του Τμήματος Ποιμαντικής και 
Κοινωνικής Θεολογίας και των άλλων Τμημάτων του Αρι- 
στοτελείου Πανεπιστημίου Θεσσαλονίκης σε θέματα που 
εμπίπτουν στα γνωστικά αντικείμενα του Εργαστηρίου, 
όπως αυτά προσδιορίζονται στο άρθρο 1 της παρούσης 
και αποτελούν μέρος του προγράμματος σπουδών. 

2. Την, μέσω προγραμμάτων διά βίου μάθησης και πα¬ 
ρεμφερών δράσεων, εκπαίδευση (θεωρητική και πρακτι¬ 
κή άσκηση) ειδικευμένων επιστημόνων, επαγγελματιών, 
δημοσίων λειτουργών και εθελοντών (θεολόγων, κληρι¬ 
κών, φιλολόγων, μουσικολόγων, αρχαιολόγων, ιστορικών 
της χριστιανικής τέχνης, ξεναγών, ψαλτών, κατηχητών 
κ.ά.) στα επί μέρους γνωστικά αντικείμενα του Εργα¬ 
στηρίου, όπως αυτά προσδιορίζονται στο άρθρο 1 της 
παρούσης και προβλέπεται από τον νόμο και τις δομές 
του Πανεπιστημίου. 

3. Την προώθηση της βασικής και εφαρμοσμένης έρευ¬ 
νας στους επιστημονικούς κλάδους της Λειτουργικής, 
της Αγιολογίας, της Υμνολογίας και των εκκλησιαστικών 
τεχνών, όπως αυτοί ορίζονται διεθνώς και περιγράφονται 
στο άρθρο 1 της παρούσης. 

4. Τη συνεργασία, κάθε μορφής, με κέντρα και ινστιτού¬ 
τα ερευνών, ακαδημαϊκά και εκκλησιαστικά ιδρύματα, 
ακαδημίες, εργαστήρια, μουσεία, φορείς, οργανισμούς 
ως και βιβλιοθήκες της ημεδαπής και της αλλοδαπής, 
εφόσον οι στόχοι συμπίπτουν, συμβαδίζουν και αλληλο- 
συμπληρώνονται με εκείνους του Εργαστηρίου. 

5. Τη διοργάνωση επιστημονικών διαλέξεων, ημερί¬ 
δων, σεμιναρίων, συμποσίων, συνεδρίων και άλλων επι¬ 
στημονικών εκδηλώσεων και την πρόσκληση Ελλήνων 
και ξένων αναγνωρισμένου κύρους ειδικών επιστημό¬ 
νων. 

ό.Τηνπαροχή υπηρεσιών σε ιδιώτες και οργανισμούς 
σύμφωνα με τα προβλεπόμενα στο π.δ. 159/1984 (ΦΕΚ 
53/τ.Α'/27.4.1984): «Προϋποθέσεις παροχής υπηρεσιών 
από τα πανεπιστημιακά εργαστήρια σε ιδιώτες και κάθε 
νομικής μορφής οργανισμούς». 

7. Την παροχή γνωμοδοτήσεων (εμπειρογνώμονες) 
σε θέματα που άπτονται των γνωστικών αντικειμένων 
του Εργαστηρίου. 

8. Τη συλλογή, επεξεργασία, αποθήκευση και διάθεση 
δεδομένων. 

9. Την ανάληψη συμβουλευτικών ή αναπτυξιακών 
έργων και μελετών με σκοπό την ικανοποίηση των ανα¬ 
γκών της κοινωνίας. 

10. Την πραγματοποίηση δημοσιεύσεων, μεταφράσε¬ 
ων και εκδόσεων δελτίων, επιστημονικών περιοδικών 
και σειρών. 

Άρθρο 4 
Προσωπικό 

Το «Εργαστήριο Λειτουργικών Μελετών» στελεχώνε¬ 
ται από: 

1. Καθηγητές και Λέκτορες του Τμήματος Ποιμαντι¬ 
κής και Κοινωνικής Θεολογίας της Θεολογικής Σχολής 
του Αριστοτελείου Πανεπιστημίου Θεσσαλονίκης, των 


οποίων το γνωστικό αντικείμενο και η ειδικότητα εμπί¬ 
πτει στα διδακτικά και ερευνητικά αντικείμενα του Ερ¬ 
γαστηρίου, όπως αυτά προσδιορίζονται στο άρθρο 1 
της παρούσης. 

2. Μέλη Ε.Ε.Π., Ε.ΔΙ.Π., Ε.Τ.Ε.Π., διοικητικό προσωπικό 
τουΤμήματος, καθώς και λοιπού επιστημονικού προσω¬ 
πικού (π.χ. διδάσκοντες με το π.δ. 407/80, αποσπασμένοι 
εκπαιδευτικοί) που τοποθετούνται στο Εργαστήριο με 
αποφάσεις των αρμόδιων οργάνων και σύμφωνα με την 
κείμενη νομοθεσία. 

3. Καθηγητές και Λέκτορες άλλων Τμημάτων του Αρι- 
στοτελείου Πανεπιστημίου Θεσσαλονίκης, των οποίων η 
επιστημονική ενασχόληση εμπίπτει στα διδακτικά, ερευ¬ 
νητικά και επιστημονικά αντικείμενα του Εργαστηρίου, 
όπως αυτά προσδιορίζονται στο άρθρο 1 της παρούσης. 

4. Ειδικούς επιστήμονες (καθηγητές και ερευνητές) που 
ανήκουν σε άλλα ΑΕΙ/Ερευνητικά κέντρα της χώρας και 
συνεργάζονται κατά περίπτωση με το Εργαστήριο. 

5. Επισκέπτες καθηγητές και ειδικούς επιστήμονες, ως 
και προσωπικότητες της Εκκλησίας εγνωσμένου κύρους. 

6. Μεταδιδακτορικούς ερευνητές, διδάκτορες, υποψή¬ 
φιους διδάκτορες, μεταπτυχιακούς φοιτητές, που συμμε¬ 
τέχουν στην εκτέλεση έργων και προσφοράς υπηρεσιών 
του Εργαστηρίου. 

Άρθρο 5 

Διοίκηση-Αρμοδιότητες 

Ο Διευθυντής του Εργαστηρίου εκλέγεται από τη 
Συνέλευση τουΤμήματος Ποιμαντικής και Κοινωνικής 
Θεολογίας της Θεολογικής Σχολής του Αριστοτελείου 
Πανεπιστημίου Θεσσαλονίκης, κατά προτεραιότητα 
μεταξύ των μελών του Τομέα Λατρείας, Αρχαιολογίας 
και Τέχνης, των οποίων το γνωστικό αντικείμενο και 
η επιστημονική ενασχόληση αφορούν στα πεδία του 
εν λόγω Τομέα. Ο Διευθυντής μπορεί να ανήκει στις 
βαθμίδες του καθηγητή πρώτης βαθμίδας, του ανα¬ 
πληρωτή καθηγητή ή του επίκουρου καθηγητή και 
εκλέγεται με τη διαδικασία του άρθρου 28 παρ. 22 του 
ν. 2083/1992 (ΦΕΚ 159/τ.Α'/21-9-1992), όπως συμπλη¬ 
ρώθηκε με την παρ. 5 του άρθρου 12 του ν. 3685/2008, 
σε συνδυασμό με τις διατάξεις του άρθρου 80 παρ.5α 
του ν. 4009/2011 (ΦΕΚ 195/τ.Α76-9-2011). Στην επιλο¬ 
γή του Διευθυντή προσμετράται η εμπειρία του υπο¬ 
ψηφίου στην εκτέλεση ερευνητικών και εκπαιδευτικών 
προγραμμάτων που εμπίπτουν στα αντικείμενα του 
Εργαστηρίου. 

Ο Διευθυντής του Εργαστηρίου ασκεί αρμοδιότητες 
όπως: 

- ο συντονισμός του διδακτικού (προπτυχιακού - με¬ 
ταπτυχιακού) και ερευνητικού έργου του Εργαστηρίου, 

-η υποβολή στη Συνέλευση του Τμήματος του ετήσιου 
προγράμματος λειτουργίας του Εργαστηρίου, 

-η μέριμνα για την τήρηση, τη στελέχωση, την οικο¬ 
νομική διαχείριση και την κατανομή των χώρων του 
Εργαστηρίου, 

-η εισήγηση στη Συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό, 

-η υποβολή στη Συνέλευση τουΤμήματος του ετήσιου 
και τριετούς απολογισμού των δραστηριοτήτων, 

-η υπογραφή κάθε εγγράφου που σχετίζεται με το 
Εργαστήριο και 

-η εκπροσώπηση του εργαστηρίου στα αρμόδια όρ¬ 
γανα του Πανεπιστημίου. 

Η θητεία του Διευθυντή είναι τριετής. Σε περίπτωση 
κωλύματος ορίζει ως αναπληρωτή του ένα από τα μέλη 
του Εργαστηρίου. 

Άρθρο 6 

Εγκατάσταση-Υλικοτεχνική Υποδομή 

1. Το Εργαστήριο εγκαθίσταται σε χώρο του Τομέα 
Λατρείας, Αρχαιολογίας και Τέχνης (αίθουσα 307 στον 
τρίτο όροφο του κτηρίου της Θεολογικής Σχολής). Για 
τη διεξαγωγή του έργου του χρησιμοποιεί και η αίθουσα 
016 (ισόγειο του κτηρίου της Θεολογικής Σχολής). Επί¬ 
σης, το Εργαστήριο αξιοποιεί τους χώρους που ανήκουν 
στοΤμήμα Ποιμαντικής και Κοινωνικής Θεολογίας ή και 
τη Θεολογική Σχολή, όπως οι αίθουσες διδασκαλίας και 
συνεδριάσεων, ο ναός, η νησίδα Η/Υ και οι χώροι της 
βιβλιοθήκης. Τμήμα του Εργαστηρίου μπορεί να εγκα¬ 
θίσταται και σε χώρους εκτός των εγκαταστάσεων του 
Τμήματος ή της Σχολής. 

2. Το Εργαστήριο θα χρησιμοποιεί την υπάρχουσα 
υλικοτεχνική υποδομή τουΤμήματος Ποιμαντικής και 
Κοινωνικής Θεολογίας. Θα έχει και τη δυνατότητα από¬ 
κτησης νέας υποδομής για τις ανάγκες του Εργαστηρίου. 

3. Στον χώρο εγκατάστασηςτοποθετείται πινακίδα με 
τον τίτλο του Εργαστηρίου και το όνομα του Διευθυντή. 

Άρθρο 7 

Κανόνες λειτουργίας Εργαστηρίου 

1 .Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον Εσωτερικό Κανονισμό Λει¬ 
τουργίας του Αριστοτελείου Πανεπιστημίου Θεσσαλονί¬ 
κης και το ωράριο εργασίας του προσωπικού είναι αυτό 
που προβλέπεται για κάθε κατηγορία στον Κανονισμό 
Λειτουργίας του ΑΠΘ. 

2. Ο Διευθυντής συντονίζει κάθε εργασία η οποία γί¬ 
νεται στο πλαίσιο ερευνητικού προγράμματος ή άλλου 
έργου που έχει αποφασισθεί και καθορίζει την προτε¬ 
ραιότητα στη χρησιμοποίηση αναλωσίμων, οργάνων 
και χώρων, σε περίπτωση που δεν υπάρχει άλλη σχετική 
απόφαση. Επίσης έχει την ευθύνη για την προστασία 
των οργάνων και των εγκαταστάσεων από βλάβες, την 
ασφαλή παραμονή του προσωπικού, των φοιτητών και 
επισκεπτών και γενικά την ευθύνη για την απρόσκοπτη 
λειτουργία του Εργαστηρίου. 

3. Στο Εργαστήριο τηρούνται οι προβλεπόμενοι όροι 
ασφάλειας και υγιεινής σύμφωνα με τα προβλεπόμενα 
στις κείμενες διατάξεις. 

Άρθρο 8 

Πόροι- Έσοδα 

Η λειτουργία του Εργαστηρίου θα γίνεται αποκλειστικά 
από ιδίους πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 


υπηρεσιών προς δημόσιους, κοινωνικούς και ιδιωτικούς 
φορείς. 

2. Τη διάθεση ερευνητικών και εν γένει επιστημονικών 
προϊόντων. 

3. Τηνπαροχή υπηρεσιών σύμφωνα μετοπ.δ. 159/1984 
(ΦΕΚ53/τ.Α727-4-1984'): «Προϋποθέσεις παροχής υπη¬ 
ρεσιών από τα πανεπιστημιακά εργαστήρια σε ιδιώτες 
και κάθε νομικής μορφής οργανισμούς». 

4. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς και Νομικά ή Φυσικά 
Πρόσωπα. 

5. Τις κληρονομιές, τις δωρεές, χορηγίες και τις κληρο¬ 
δοσίες που καταλείπονται στο Αριστοτέλειο Πανεπιστή¬ 
μιο Θεσσαλονίκης για τους σκοπούς του Εργαστηρίου 
και εφόσον δεν τίθενται όροι που αντιβαίνουν σε αυτούς. 

6. Συνέδρια και εκπαιδευτικά σεμινάρια. 

7. Τις δημοσιεύσεις και τη διάθεση βιβλίων. 

8. Από κάθε άλλη νόμιμη πηγή. 

Άρθρο 9 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

• Βιβλίο πρωτοκόλλου εισερχομένων και εξερχομένων 
εγγράφων. 

• Βιβλίο πρακτικών-αποφάσεων. 

• Βιβλίο περιουσιακών στοιχείων. 

• Φάκελος οικονομικών στοιχείων κάθε έτους. 

• Φάκελος ετήσιου απολογισμού δραστηριοτήτων. 

• Κατάλογος επιστημονικών βιβλίων και περιοδικών. 

• Αρχείο αλληλογραφίας. 

• Αρχείο ερευνητικών προγραμμάτων. 

• Αρχείο ερευνητικών δεδομένων. 

Με απόφαση του Διευθυντή μπορεί να τηρείται και 
κάθε άλλο βιβλίο, στοιχείο και αρχείο που προβλέπεται 
από την ισχύουσα νομοθεσία ή κρίνεται απαραίτητο για 
το Εργαστήριο. 

Άρθρο 10 

Τίτλος-Σφραγίδα 

1. Ο τίτλος του Εργαστηρίου είναι «Εργαστήριο Λει¬ 
τουργικών Μελετών» και αναγράφεται σε κάθε έντυπό 
του, μαζί με το λογότυπό του. Ο τίτλος αυτός καθώς και 
τα στοιχεία του Διευθυντή του Εργαστηρίου αναγρά¬ 
φονται στους χώρους που είναι εγκατεστημένο το Ερ¬ 
γαστήριο. 

2. Το Εργαστήριο χρησιμοποιεί για την αλληλογραφία 
του όμοια σφραγίδα με αυτή τουΤμήματος και την προ¬ 
σθήκη του τίτλου του καθώς και του λογότυπου. 

3. Ανάλογη σφραγίδα με τα στοιχεία στην αγγλική 
γλώσσα «ΕβΕιογβϊογυ Γογ ΕίΐυΓ9ίσ3ΐ 5ΐυάίθ5» χρησιμο¬ 
ποιεί το Εργαστήριο για την ξενόγλωσση αλληλογραφία 
του. 

Άρθρο 11 

Έναρξη Ισχύος 

Η ισχύς του παρόντος κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2668/31.07.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Ιουλίου 2017 
Ο Πρύτανης 
ΠΕΡΙΚΛΗΣ ΜΗΤΚΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην 7234/05.04.17 διαπιστωτική πράξη Διοικητή του 
Γ.Ν.Ν.Θ.Α.«Η ΣΩΤΗΡΙΑ»της 1 ης Υγειονομικής Περιφέρει¬ 
ας Αττικής, που δημοσιεύθηκε στο ΦΕΚ1894/01.06.2017 
τ.Β' στη σελίδα 19253, στη στήλη 2η και στο στίχο 32° 
διορθώνεται το εσφαλμένο: 

«Ότι οι τρεις (3) κενές οργανικές θέσεις κλάδου ΠΕΙ 7 
Εκπαιδευτικών μετατρέπονται σε οργανικές θέσεις 
κλάδου ΠΕΙ 8 Εκπαιδευτικών του Δ.Ι.Ε.Κ. του Γ.Ν.Ν.Θ.Α. 


«Η ΣΩΤΗΡΙΑ» και συνεπώς οι θέσεις κλάδου ΠΕΙ 8 Εκ¬ 
παιδευτικών αυξάνονται σε οκτώ (8) βάσει της Γ4α/ 
Γ.Π.55004/15/13.6.2016 (ΦΕΚ 2049/Β) κοινής υπουργικής 
απόφασης των Αναπληρωτών Υπουργών Εσωτερικών 
και Διοικητικής Ανασυγκρότησης, Υγείας και Οικονο¬ 
μικών», 
στο ορθό: 

«Ότι οι τρεις (3) κενές οργανικές θέσεις κλάδου ΠΕΙ 7 
Εκπαιδευτικών, καταργούνται, σύμφωνα με τις διατάξεις 
του άρθρου 58 του ν. 4316/2014 (ΦΕΚ/270/Α'), όπως 
αντικαταστάθηκε με την παρ. 3 του άρθρου 51 του 
ν. 4384/2016 (ΦΕΚ/78/Α ) καθώς και των παραγ. 1 και 
2 του άρθρου 14 της Γ4α/Γ.Π.55004/15/13-6-2016 
(ΦΕΚ 2049/Β) κοινής υπουργικής απόφασης των Αναπλη¬ 
ρωτών Υπουργών Εσωτερικών και Διοικητικής Ανασυ¬ 
γκρότησης, Υγείας και Οικονομικών». 

(Από το Γενικό Νοσοκομείο Νοσημάτων 
Θώρακος Αθηνών «Η ΣΩΤΗΡΙΑ») 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2668/31.07.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























